XVIII быуат башында итальян операxa0сәнғәте оҫталары  —  композиторҙар ҙа,  вокалсыларxa0ҙа — бөтә Европаны тик итальян телендә генә яҡшы йырларға мөмкин тип ышандыра, тик Франция ғына ҡарыша. Лондон өсөн итальян телендә һәм итальян стилендә опералар яҙған немец композиторы Г.xa0Ф.xa0Гендель казусы бөтә  хәлде сағылдыра.  Гендель генә түгел,   И. А. Хассе ла тарихҡа Неаполь мәктәбе вәкиле булып инә.  Вена   Карл VI хакимлыҡ иткән йылдарҙа уҡ ҡитғала иң яҡшы итальян операһы менән дан тота;  XVII быуат аҙағынан уҡ  Габсбургтар һарайында итальян либреттосылары (Николо Минато, Пьетро Париати, Метастазио) хеҙмәт итә, Вена һарайында егерме йыл буйы капельмейстер булып Антонио Кальдара эшләй. Австрия композиторҙарыxa0 Керль, Фукс, һуңыраҡ Вагензейль, Глюк, Гассман, Гайдн һәм  йәш  Моцарт,  итальян  Сальериҙыxa0 әйтеп тораһы ла юҡ — тамашасыға ярар өсөн итальян либреттоларына опералар яҙа. Глюк һәм  Гассман  Вена өсөн генә түгел,  Италияның үҙе өсөн дә опералар ижад итә.